Z A P I S N I K
 
3. sjednice Vijeća Mjesnog odbora Mlinovi,
održane u ponedjeljak 23. kolovoza 2021.
u MO Mlinovi, Jahorinska 5,
s početkom u 18,30 sati  
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Marko Erdeljac, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća, te otvara 3. sjednicu.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik 2. sjednice koji je jednoglasno prihvaćen.
 
             Predsjednik Vijeća MO Mlinovi daje na glasanje dnevni red 3. sjednice koji je jednoglasno prihvaćen.
 
             Predsjednik Vijeća daje kratko izvješće s Koordinacije predsjednika Vijeća Gradske četvrti i predsjednika Vijeća Mjesnih odbora na području Gradske četvrti Podsljeme održane 13. srpnja 2021.. Na sjednici koordinacije su prisustvovali predstavnici Zagrebačkih cesta, Zrinjevca i Komunalnog redarstva. Predstavnik Zagrebačkih cesta zatražio je da im se dostave lokacije oštećenja kolnika (rupe) na području Mlinova da bi se „zakrpale“ prije početka nove školske godine. Predstavnik Zrinjevca je rekao da ga se obavijesti gdje treba izvršiti košnju trave na javnoj površini. Predsjednik Vijeća MO Mlinovi zatražio da skrate drveća uz Šumske stube na koje je dobio odgovor da odmah ide u postupak. Predstavnik Komunalnog redarstva dao je svoj kontakt za eventualne potrebe postupanja na području Mlinova (kresimir.novosel@zagreb.hr).
            Na sjednici Koordinacija predsjednika Vijeća Gradske četvrti i predsjednika Vijeća Mjesnih odbora na području Gradske četvrti Podsljeme održane 20. srpnja 2021. bili su prisutni predstavnici Ministarstva unutarnjih poslova (MUPa) i predstavnici Gradskog ureda za imovinu. Prema dobivenoj informaciji u izradi je  prometna studija za Mlinove. Dobivena je i informacija u vezi prometnih kamera da ih Mlinovi neće dobiti jer je zaključeno da Mlinovi nisu problematičan kvart. Šta se tiče nadzornih kamera rečeno je da ništa do kraja 2021. jer je Grad stopirao raspisane javne natječaje i raspisati će nove. Predstavnik MUP-a je izvijestio da je u zadnjih 6 mjeseci bilo ukupno 92 kaznena dijela na području Gradske četvrti Podsljeme. Predstavnici Gradskog ureda za imovinu izvijestili su da je u postupku otkup ili zamjena zemljišta na Razgledu.
            Projekt Snježničke stube je u fazi izrade projekta i ishođenja potrebnih dozvola. Predsjednik Vijeća tažio je na uvid MO Mlinovi spomenuti projekt da se ne bi ponovila situacija sa projektom Šumske stube.
            Do kraja 2021. ide asfaltiranje lijeve strane nogostupa ulice Mlinovi prema planu.

            Vijećnik Zlatko Domljan predlaže da se uvede praksa da predsjednik Vijeća izvijesti ostale članove Vijeća MO Mlinovi o poduzetim/provedenim akcijama i/ili radnjama između dviju sjednica kako bi bili svi informirani. To je bila i dosadašnja praksa VMO Mlinovi kao i izvješće predsjednika Vijeća sa održanih sjednica Koordinacija predsjednika Vijeća Gradske četvrti i predsjednika Vijeća Mjesnih odbora na području Gradske četvrti Podsljeme.

            Dosadašnja praksa VMO Mlinovi je i izvješće sa dežurstava radi upoznavanja problematike koju su iznijeli stanovnici Mlinova koji su došli na dežurstvo.
 
            Izvješće sa dežurstava četvrtkom od 18:00 - 19:00 sati u periodu 02. srpnja do 23. kolovoza 2021. (od 2. sjednice do dana održavanja 3. sjednice VMO Mlinovi): 
  - 08. srpnja, 15. srpnja, 22. srpnja i 29. srpnja - dežurao predsjednik Sendi Numan – nije bilo interesa
05. kolovoza – državni praznik
- 12. i 19. kolovoza 2021. – dežurala potpredsjednica Silva Vresk - nije bilo interesa 
 
            Sjednica se održava u sobi za dežurstva sukladno preporukama Nacionalnog stožera.  

 
DNEVNI RED:
 
1. Osvrt na 2. sjednicu VMO Mlinovi
2. Domari (potreba za domarom, ostaje li ista osoba ili nova) - davanje mišljenja
3. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – davanje mišljenja
4. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene.- davanje mišljenja
5. Tekuća problematika 
6. Pitanja, prijedlozi i obavijesti 

Ad 1.)  Osvrt na 2. sjednicu VMO Mlinovi
1.1. Postavljanje kanalica na početak i kraj Šumskih stuba – prioritet
           Obzirom na komentare i traženje povratnih informacija od strane potpredsjednice Vijeća u vezi realizacije projekta Šumske stube na prošloj sjednici VMO Mlinovi predsjednik je zatražio i dobio informaciju od Stručnih služi da je izvedba radova bila prema odobrenom projektu temeljem javnog natječaja. Obzirom na navedeno predloženo je od strane Stručne službe da se naknadno zatraži postavljanje kanalica – kao prioritet (na početku Šumskih stuba na kraju Durmitorske ulice i na kraju Šumskih stuba u Svetojanskoj ulici). Nadalje, traži se da prilikom sljedećeg čišćenja šahta bude nazočan predsjednik Vijeća. 
1.2. Izmjena asfalterskog programa 

           Predsjednik Vijeća upoznaje ostale vijećnike s informacijom da je došlo do promjene u asfalterskom programu za 2021. te da umjesto planirane lokacije asfaltiranja ulice Pirovec predlaže asfaltiranje Svetojanske ulice. Preporuka je Stručnih službi da se zatraži da u sklopu asfaltiranja Svetojanske budu postavljene i kanalice. 

Stoga VMO Mlinovi traži postavljanje kanalica duž cijele Svetojanske ulice i na više mjesta poprečno (utvrditi na licu mjesta) uz posebnu napomenu postavljanja kanalica koje nisu realizirane u sklopu projekta Šumske stube.

Nakon provedene rasprave Vijeće mjesnog odbora Mlinovi jednoglasno usvaja zaključak kojim se predlaže asfaltiranje Svetojanske ulice uz navedeno postavljanje kanalica.

1.3.  Bitorajska ulica – prioritetni projekt

           Traži se povratna informacija od Stručne službe u kojoj je fazi realizacija projekta sanacija i rekonstrukcija Bitorajske ulice koji je bio prepoznat kao prioritet za hitno rješavanje i u prošlom sazivu MO Mlinovi.

Ad 2.) Domari (potreba za domarom, ostaje li ista osoba ili nova) - davanje mišljenja

           Nakon provedene rasprave Vijeće mjesnog odbora Mlinovi jednoglasno usvaja zaključak kojim se predlaže sklapanje ugovora s postojećim domarom obzirom na veliki broj korisnika prostora mjesne samouprave u Jahorinskoj 5 i dosadašnju kvalitetu obavljanja poslova. 

AD 3.) Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – davanje mišljenja

            Vezano za Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, nakon provedene rasprave, Vijeće mjesnog odbora Mlinovi usvaja zaključak sa 2 glasa ZA (vijećnici Zlatko Domljan i Gordan Vergles) i 3 glasa SUZDRŽANI (predsjednik Sendi Numan, potpredsjednica Silva Vresk i vijećnik Marko Erdeljac). 

Ad 4.) Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene.- davanje mišljenja

            Vezano za Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene, nakon provedene rasprave, Vijeće mjesnog odbora Mlinovi usvaja zaključak sa 4 glasa ZA i 1 glas SUZDRŽAN (vijećnik Marko Erdeljac).

Ad 5.) Tekuća problematika

5.1. Regulacija prometa u ulici Mlinovi od kč br 1. -136. - Prijedlog lokacija za postavljanje svjetlosnih signala i prometnih znakova

           Obzirom na informaciju da Mlinovi neće dobiti prometne kamere uopće a nadzorne kamere tek nakon provedenog novog javnog natječaja Stručne službe su zatražile da MO Mlinovi predloži točne lokacije za postavljanje svjetlosnih signala i prometnih znakova za koje će struka odlučiti i odobriti ili ne.

           Prijedlog regulacije prometa za ulicu Mlinovi izradio je vijećnik Zlatko Domljan i predlaže VMO Mlinovi njegovo usvajanje. 
1. Na križanju ulica Mlinovi Kalabarevo vrelo, Grebenščica na postojeći semafor - funkcija paljenja crvenog čim se prijeđe brzina 40 km/h (m.o. Šestine, ali puno djece ide iz Mlinova u tu školu)
1. Pješački prijelaz sa svjetlosnim signalom
1. Mlinovi 95. uz zebru staviti svjetlosni prometni znak (s detektorom brzine) sa znakom ograničenjem brzine i porukom USPORI 
1. Centar Mlinova kod Spara od postojećeg semafora proglasiti Zonu usporenog prometa koja završava zebrom kod broja Mlinovi 76
1. Mlinovi kod križanja s ulicom Graščica. Na postojećoj zebri ugraditi dodatne svjetlosne signale upozorenja za pješački prijelaz i brzinu

Nakon provedene rasprave Vijeće mjesnog odbora Mlinovi jednoglasno donosi zaključak kojim se usvajaju predložena rješenja po pitanju regulacije prometa u ulici Mlinovi od kč br 1. do 136.

Ovim prijedlogom bi se postiglo poštivanje ograničenja brzine prometa od strane vozača i povećanje sigurnosti pješaka uz zadržavanje optimalne protočnosti prometa. Ujedno bi se postiglo smanjenje broja ili potpuno uklanjanje fizičkih uspornika. 
5.2. Regulacija prometa u Jahorinskoj ulici 

          Predsjednik VMO Mlinovi postavio je pitanje u vezi postavljanja uspornika u Jahorinskoj ulici u cilju rješavanja prometnog problema na koji upozoravaju njezini stanovnici i traže što hitnije rješavanje. Vijećnik Marko Erdeljac se nadovezuje na predsjednika Vijeća komentirajući rješavanje prometnog problema Jahorinske ulice u kontekstu da je to bio prijedlog Hrvatske demokratske zajednice Mlinovi. 

Potpredsjednica Vijeća komentirala je izjavu vijećnika Marka Erdeljca te je napomenula da je rješavanje problematike sigurnosti u prometu Jahorinskom ulicom bila jedna od točki programa Kandidacijske liste Grupe birača Silva Vresk za razdoblje 2021.-2024. a ne Hrvatske demokratske zajednice Mlinovi kako je to prezentirao vijećnik Marko Erdeljac. 

Svih pet članova Vijeća slažu se da je rješavanje prometne problematike Jahorinske ulice potrebno riješiti što prije radi sigurnosti njezinih stanovnika i sudionika u prometu.

Kretanje motornih vozila neprimjerenom brzinom Jahorinskom ulicom dovodi u opasnost pješake, posebno djecu. Problem se odnosi na motorna vozila koja se iz Lovćenske ulice „spuste“ produžetkom Alanskih stuba na kraj Jahorinske ulice i prolaze cijelom dužinom Jahorinske ulice dok se ne uključe u promet na ulici Mlinovi.

Nakon provedene rasprave oko načina rješavanja prometnog problema u Jahorinskoj ulici Vijeće mjesnog odbora Mlinovi jednoglasno usvaja zaključak kojim se traži zatvaranje produžetka Alanskih stuba (koji povezuje Lovćensku i Jahorinsku ulicu) za promet motornim vozilima uz prethodno pribavljeno mišljenje struke. 

Ad 6.) Pitanja, prijedlozi i obavijesti

6.1. Potpredsjednica Silva Vresk ukazala je na situaciju u Štirovničkoj ulici gdje je otprilike kod kč broja 7, sredinom srpnja mjeseca, poprečno prekopana ulica i natrag zatrpana, širine cca pola metra. Zatrpana zemlja i šljunak viši su od razine asfalta (kao hupser). Susjedi su postavili pitanje razloga prekopavanja Štirovničke ulice na tom mjestu i kada će isto biti sanirano, odnosno asfaltirano.           

6.2. Dogovoreno je da se ubuduće neće glasati o rješavanju važne problematike u Mlinovima, ako ista nije bila na dnevnom redu sjednice, kako bi svi članovi vijeća bili na vrijeme upoznati s problematikom o kojoj će se na sjednici raspravljati i donositi zaključak.  

6.2. Dogovoreno je da se dosadašnja praksa održavanja sjednica Vijeća MO Mlinovi zadnji četvrtak u mjesecu (osim u iznimnim situacijama koje zbog rokova zahtijevaju ranije održavanje) nastavi.
  
             Sjednica je završena u 20:32 sati.

Klasa: 026-02/21-002/1414
Urbroj: 251-06-11-203-21-2
U Zagrebu, 23. kolovoza 2021.
 

               Zapisnik sastavila:
	Silva Vresk, potpredsjednica Vijeća    

                                                                                     
	    


                                                                                                     Predsjednik Vijeća
                                                                                                Mjesnog odbora Mlinovi
                                                                                                       Sandi Numan

